Tanganica

Li Tanganica fourit-st on vî payis e l' Afrike levantrece, lomé d' après l' laetche Tanganica, k' esteut si frontire coûtchantrece. 

E 1964 i s' va ratrocler avou Zanzibar po ahiver li Tanzaneye.

 Etimolodjeye 
Li no e lingaedje swahili vout dire ådla (ou padrî) l' Tanga, dj' ô bén l' erî-payis des djins ki vikèt sol coisse, el veye di Tanga.

 Istwere 
Di 1884 a 1919 (disk' å påye di Versaye) fourit ene coloneye almande, lomêye l' Afrike levantrece almande. 

Tins del Prumire guere daegnrece, e 1916, l' årmêye bedje, vinant do Congo bedje, mousse e Tanganica, et vinkixh les tropes almandes al batreye di Tabora.C' est po çol=ula ki l' Beldjike årè droet al mambornance do Rwanda-Ouroundi.

Mins c' est les Britanikes, k' ont-st ataké a pårti d' leus coloneyes e l' Afrike levantrece, ki vont-st adon ocuper l' Tanganica. 

A pårti d' 1922 li payis sreut administré på Royåme Uni pa on mandat del Soce di Nåcions, rinovlé e 1946 pazès Nåcions Uneyes.

Li 9 di decimbe 1961 li payis s' dislaxhe, eyet l' 9 di djun 1962 i dvént ene republike.

Categoreye:Tanzaneye
Categoreye:Vîs payis
Categoreye:Afrike levantrece